Hevingham

Hevingham er en landsby og verdslig sogn i distriktet Broadland i grevskapet Norfolk i England. Den ligger omkring 11 km nord for byen Norwich og 6,4 km sør for kjøpsteden Aylsham. I henhold til folketellingen i 2011 har sognet og landsbyen en befolkning på 1260 innbyggere.«Civil Parish population 2011» , Neighbourhood Statistics. Office for National Statistics

 Historie 
Stedsnavnet «Hevingham» består av tre ledd. Det første leddet er avledet fra et personnavn, Hefa (v og f er likelydende i middelalderen).«Hevingham Surname», House of Names Mellomleddet -ingas, som i Hastings og Reading, tilhører en tidlig angelsaksisk tid hvor -ingas ble lagt til et personnavn, og henviste til en gruppe eller et folk. Hastings er således en moderne form av Hæstingas, «Hæsts folk».Cox, B.: «-ingas, -inga names» i Blackwell Reference Online Siste leddet -ham er fra et angelsaksisk ord for «landsby». Til sammen har Hevingham betydningen «Hefa + ingas + ham».«Parish Summary: Hevingham», Norfolk Heritage Explorer

Sognekirken er dedikert helgenene jomfru Maria og Budolf (engelsk gjengitt som Boltoph), sistnevnte var en lokal helgen som beskyttet reisende.«Who was St Boltoph?» Den ble hovedsakelig bygget i tiden rundt 1300, men deler av den kan antagelig dateres tilbake til normannsisk tid. Den ligger rett nord for landsbyen. Prestegården som ble bygget i 1788 for prost J. Alderson er i dag et sykehjem.

Landsbyskiltet viser to kryssede sopelimer gjort av bjørkestammer i form av et andreaskors. Det henviser til en tidligere industriaktivitet i liten skala i landsbyen. Skiltet ble satt opp i 2009 ved hjørnet av landsbyparken (village green).

 Bilder 

 Referanser 

 Eksterne lenker 

Kategori:Landsbyer i Norfolk